
	Ministru kabineta rīkojums Nr. 695
 
Rīgā 2021. gada 6. oktobrī (prot. Nr. 66  9. §)



Par Iekšējās drošības fonda, Patvēruma, migrācijas un integrācijas fonda un Finansiālā atbalsta instrumenta robežu pārvaldībai un vīzu politikai 2021.–2027. gadam atbildīgajām iestādēm

1. Lai nodrošinātu Iekšējās drošības fonda (Internal Security fund), Patvēruma, migrācijas un integrācijas fonda (Asylum, Migration and Integration fund) un Finansiālā atbalsta instrumenta robežu pārvaldībai un vīzu politikai (Instrument for Financial Support for Border Management and Visa Policy) ieviešanu, noteikt, ka:
1.1. Iekšējās drošības fonda (2021.–2027. gads):
1.1.1. vadošā iestāde ir Iekšlietu ministrija;
1.1.2. revīzijas iestāde ir Finanšu ministrija;
1.2. Patvēruma, migrācijas un integrācijas fonda (2021.–2027. gads):
1.2.1. vadošā iestāde ir Iekšlietu ministrija;
1.2.2. revīzijas iestāde ir Finanšu ministrija;
1.2.3. deleģētā iestāde integrācijas jomā ir Kultūras ministrija;
1.3. Finansiālā atbalsta instrumenta robežu pārvaldībai un vīzu politikai (2021.–2027. gads):
1.3.1. vadošā iestāde ir Iekšlietu ministrija;
1.3.2. revīzijas iestāde ir Finanšu ministrija.

2. Vadošajai iestādei sadarbībā ar deleģēto iestādi un revīzijas iestādi līdz 2021. gada 31. decembrim nodrošināt Iekšējās drošības fonda, Patvēruma, migrācijas un integrācijas fonda un Finansiālā atbalsta instrumenta robežu pārvaldībai un vīzu politikai vadības likuma izstrādi.

3. Lai nodrošinātu partnerības principa ievērošanu un fondu nacionālo programmu sagatavošanu un apstiprināšanu, vadošajai iestādei līdz 2021. gada 1. oktobrim izveidot Iekšējās drošības fonda uzraudzības komiteju, Patvēruma, migrācijas un integrācijas fonda uzraudzības komiteju un Finansiālā atbalsta instrumenta robežu pārvaldībai un vīzu politikai uzraudzības komiteju, kā arī nodrošināt minēto komiteju sekretariāta funkcijas.

4. Vadošajai iestādei sadarbībā ar deleģēto iestādi un revīzijas iestādi līdz 2022. gada 1. februārim izstrādāt Iekšējās drošības fonda, Patvēruma, migrācijas un integrācijas fonda un Finansiālā atbalsta instrumenta robežu pārvaldībai un vīzu politikai pārvaldības un kontroles sistēmas aprakstu.



	
	Ministru prezidenta pienākumu izpildītājs ‒ Ministru prezidenta biedrs, tieslietu ministrs 

* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

